CELEX: 32018D0653
Language: bg
Date: 2018-04-26 00:00:00
Title: Решение (ОВППС) 2018/653 на Съвета от 26 април 2018 година за създаване на складова база за граждански мисии за управление на кризи

27.4.2018   
            
            
               BG
            
            
               Официален вестник на Европейския съюз
            
            
               L 108/22
            
         РЕШЕНИЕ (ОВППС) 2018/653 НА СЪВЕТА
   от 26 април 2018 година
   за създаване на складова база за граждански мисии за управление на кризи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               За целите на гражданските операции на Съюза за управление на кризи е нужна бърза реакция на възникнала необходимост от бързо разполагане и на оперативните изисквания.
            
         
               (2)
            
            
               На 13 ноември 2012 г. Съветът прие Решение 2012/698/ОВППС (1) за създаване на складова база за граждански мисии за управление на кризи. В съответствие с член 6 от посоченото решение Европейската служба за външна дейност (ЕСВД) извърши преглед на полезността, ефективността и рентабилността на складовата база. Резултатите от прегледа бяха обсъдени от компетентните подготвителни органи на Съвета през първото полугодие на 2016 г.
            
         
               (3)
            
            
               На 3 май 2016 г. Комитетът по политика и сигурност (КПС) потвърди, че създаването на складова база е полезна мярка, която би могла да подпомогне бързото разполагане на мисиите по линия на общата политика за сигурност и отбрана (ОПСО). В КПС се постигна съгласие, че новата складова база следва да се управлява от публичноправен или частноправен орган със задължение за обществена услуга на държавите членки съгласно член 58, параграф 1, буква в) от Регламент (ЕС, Евратом) № 966/2012 на Европейския парламент и на Съвета (2), и възложи на ЕСВД провеждането на процедурата за подбор. Мандатът за процедурата за подбор бе одобрен от компетентните подготвителни органи на Съвета.
            
         
               (4)
            
            
               Въз основа на доклада на ЕСВД върховният представител на Съюза по въпросите на външните работи и политиката на сигурност (наричан по-долу „върховният представител“) отправи до Съвета препоръка за избора на Шведската агенция за гражданска защита (Agency Myndigheten för samhällsskydd och beredskap – MSB) като оператор на складовата база за целите на създаването на тази база.
            
         
               (5)
            
            
               Складовата база следва да осигурява придобиването, съхраняването, поддържането и попълването на стратегически запаси от ключови активи и оборудване, необходими за бързото разполагане на гражданските мисии по линия на ОПСО. Тя също така следва да придобива, съхранява, поддържа и предоставя ново и използвано оборудване и активи, както и да предоставя услуги в подкрепа на гражданските мисии по линия на ОПСО. Тя следва също така да може да придобива, съхранява и предоставя и други елементи от вече използвани и върнати от подобни мисии активи и оборудване.
            
         
               (6)
            
            
               Освен това следва да е възможно, като второстепенна задача, складовата база да предоставя същата подкрепа за други оперативни действия на Съюза съгласно член 28 от Договора за Европейския съюз и за специалните представители на Европейския съюз (СПЕС).
            
         
               (7)
            
            
               Складовата база следва да бъде създадена за срок от три години с възможност за удължаване на срока с още една година,
            
         ПРИЕ НАСТОЯЩОТО РЕШЕНИЕ:
   Член 1
   Цели
   1.   С цел осигуряване на бързото разполагане на ключови активи и оборудване и предоставяне на подходящи услуги в подкрепа на своите граждански мисии за управление на кризи, както и гарантиране на бърз и непрекъснат достъп на тези мисии до подобни активи и оборудване, Съюзът укрепва способностите си като създава складова база.
   2.   Складовата база може да предоставя също така, в зависимост от нуждите, същата подкрепа във връзка с оборудване, активи и услуги за други оперативни действия на Съюза съгласно член 28 от Договора и за СПЕС.
   Член 2
   Създаване на складова база
   1.   Създава се складова база за изложените в член 1 цели. Складовата база изпълнява изброените по-долу функции:
   
               а)
            
            
               придобива, съхранява, поддържа и попълва стратегически запаси от ключови активи и оборудване, посочени в приложението;
            
         
               б)
            
            
               придобива, съхранява, поддържа и предоставя посочени в приложението нови или използвани ключови активи и оборудване, както и услуги за подкрепа за гражданските мисии по линия на ОПСО, включително върнати от други подобни мисии елементи.
            
         2.   Складовата база може също така да придобива, съхранява, поддържа и предоставя за граждански мисии по линия на ОПСО съответните елементи оборудване и активи със сходно естество и употреба с посочените в приложението.
   3.   Освен това складовата база може да придобива, съхранява и предоставя за граждански мисии по линия на ОПСО елементи от използвани и върнати от подобни мисии активи и оборудване с различно естество и употреба от посочените в приложението.
   4.   Складовата база може, според нуждите, да изпълнява и функциите, посочени в параграф 1, буква б) и параграфи 2 и 3, във връзка с други оперативни действия на Съюза и със СПЕС.
   Член 3
   Изпълнение
   1.   Върховният представител отговаря за изпълнението на настоящото решение.
   2.   Техническото изпълнение на настоящото решение се извършва от Шведската агенция за гражданска защита, която изпълнява функцията на оператор на складовата база. Шведската агенция за гражданска защита изпълнява задачите си под ръководството на върховния представител, без да се засягат задълженията на Комисията във финансовата област, предвидени в член 4, параграф 3.
   3.   Подробните договорености за изпълнението на настоящото решение се съгласуват между Шведската агенция за гражданска защита и командващия гражданските операции, като се консултират с компетентните служби на Комисията. Тези договорености гарантират по-специално, че командващият гражданските операции има достъп до складовата база, за да упражнява технически и оперативен контрол с цел да се гарантира способността за разполагане и правилното функциониране на гражданските мисии за управление на кризи. Освен това командващият гражданските операции оценява техническата пригодност на използваните активи за складиране и бъдеща употреба и докладва относно необходимостта от подновяване и попълване на запасите.
   4.   Складовата база предоставя оборудването и активите, посочени в член 2, параграф 1, буква б) и параграф 2, по искане на гражданска мисия по линия на ОПСО и въз основа на конкретните нужди на мисията в съответствие с мандата на мисията. Същото условие се прилага mutatis mutandis по отношение на други оперативни действия на Съюза и на СПЕС.
   Член 4
   Финансови разпоредби
   1.   Референтната сума за изпълнението на настоящото решение за периода от 36 месеца след датата на сключване на споразумението, посочено в параграф 3, е 52 240 608,49 EUR.
   2.   Разходите, финансирани чрез референтната сума, посочена в параграф 1, се управляват в съответствие с процедурите и правилата, приложими към общия бюджет на Съюза.
   3.   Комисията упражнява надзор върху правилното управление на разходите, посочени в параграф 2. За тази цел тя сключва споразумение с Шведската агенция за гражданска защита в качеството ѝ на оператор на складовата база.
   4.   В споразумението, посочено в параграф 3, се предвижда inter alia, че:
   
               а)
            
            
               посочените в член 2, параграф 1, букви а) и б) и параграф 2 оборудване и активи се закупуват от Шведската агенция за гражданска защита от нейно име и в съответствие със собствените ѝ правила за възлагане на поръчки;
            
         
               б)
            
            
               Шведската агенция за гражданска защита предоставя безплатно оборудване и активи на гражданските мисии по линия на ОПСО и ги приема обратно, когато е целесъобразно;
            
         
               в)
            
            
               преди изтичане на срока на споразумението Шведската агенция за гражданска защита дарява цялото оборудване и всички активи, съхранявани от нея, на Комисията или на друг субект, определен от Комисията.
            
         5.   Комисията полага усилия да сключи споразумението, посочено в параграф 3, възможно най-скоро след влизането в сила на настоящото решение. Тя информира Съвета за евентуални трудности в хода на този процес, както и за датата на сключване на споразумението.
   Член 5
   Докладване
   1.   На всеки шест месеца върховният представител докладва на Съвета за изпълнението на настоящото решение.
   2.   На всеки шест месеца Комисията предоставя на Съвета информация относно финансовите аспекти на функционирането на складовата база.
   Член 6
   Преглед
   В срок от 18 месеца след датата на сключване на споразумението, посочено в член 4, параграф 3, Съветът прави преглед на референтната сума, посочена в член 4, параграф 1, по отношение на размера на средствата, които се считат за необходими за изпълнение на исканията на гражданските мисии по линия на ОПСО за оборудване и активи в допълнение към количествата, съхранявани в стратегическия запас, така че да се гарантира, че референтната сума е надлежно съобразена с променящите се нужди на тези мисии. При прегледа се вземат предвид и променящите се нужди на други оперативни действия на Съюза и на СПЕС.
   Член 7
   Влизане в сила и срок на действие
   Настоящото решение влиза в сила в деня на приемането му. Срокът му на действие изтича 36 месеца след датата на сключване на споразумението, посочено в член 4, параграф 3, освен ако Съветът не реши да го продължи за допълнителни 12 месеца.
   Член 8
   Отмяна
   Решение 2012/698/ОВППС се отменя.
   
      Съставено в Брюксел на 26 април 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  Решение 2012/698/ОВППС на Съвета от 13 ноември 2012 г. за създаване на складова база за граждански мисии за управление на кризи (ОВ L 314, 14.11.2012 г., стр. 25).
   
      (2)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).
   
      ПРИЛОЖЕНИЕ
      КЛЮЧОВО ОБОРУДВАНЕ И АКТИВИ, КОИТО СЕ ПРЕДОСТАВЯТ ОТ ОПЕРАТОРА НА СКЛАДОВАТА БАЗА
      Стратегическите запаси включват ключови активи и оборудване, необходими за разполагането на гражданска мисия по линия на ОПСО, състояща се от най-много 200 служители, в района на дадена операция в срок от 30 дни.
      Ключовото оборудване и активите са, както следва:
      
                  —
               
               
                  Превозни средства
                  
                              —
                           
                           
                              Лекотоварни превозни средства (SUV)
                           
                        
                              —
                           
                           
                              Компактни SUV
                           
                        
                              —
                           
                           
                              Минибуси
                           
                        
                              —
                           
                           
                              Тежкотоварни превозни средства 4×4
                           
                        
                              —
                           
                           
                              Превозни средства от типа седан/комби
                           
                        
            
                  —
               
               
                  ИТ оборудване
                  
                              —
                           
                           
                              Сървъри
                           
                        
                              —
                           
                           
                              Противопожарни стени
                           
                        
                              —
                           
                           
                              Настолни компютри
                           
                        
                              —
                           
                           
                              Лаптопи
                           
                        
                              —
                           
                           
                              Монитори
                           
                        
                              —
                           
                           
                              Принтери/тонери/касети
                           
                        
                              —
                           
                           
                              Източници на непрекъсваемо електрическо захранване (UPS)
                           
                        
                              —
                           
                           
                              Точки за достъп до безжичен интернет (Wi-Fi)
                           
                        
                              —
                           
                           
                              Аксесоари за компютри/сървъри/мрежови устройства
                           
                        
            
                  —
               
               
                  Съобщително оборудване
                  
                              —
                           
                           
                              Сателитни телефони
                           
                        
                              —
                           
                           
                              VHF радиостанции
                           
                        
                              —
                           
                           
                              GPS устройства, използващи Глобалната система за определяне на местоположението
                           
                        
                              —
                           
                           
                              Мобилни телефони
                           
                        
                              —
                           
                           
                              Система за видеоконферентна връзка (VTC)
                           
                        
            
                  —
               
               
                  Лични предпазни средства (ЛПС)
                  
                              —
                           
                           
                              Бронебойни жилетки
                           
                        
                              —
                           
                           
                              Каски
                           
                        
                              —
                           
                           
                              Принадлежности
                           
                        
            
                  —
               
               
                  Медицинско оборудване
                  
                              —
                           
                           
                              Комплекти за първа помощ (пакети с най-нужните средства за овладяване на травматични увреждания)
                           
                        
                              —
                           
                           
                              Автоматични външни дефибрилатори (AED)
                           
                        
            
                  —
               
               
                  Отличителни знаци
                  
                              —
                           
                           
                              Знамена
                           
                        
                              —
                           
                           
                              Лични отличителни знаци (барети, наръкавници, светлоотразителни жилетки и др.)
                           
                        
                              —
                           
                           
                              Стикери за превозни средства
                           
                        
            
                  —
               
               
                  Разни
                  
                              —
                           
                           
                              Машина за отпечатване на карти за самоличност (принтер за лични карти)
                           
                        
                              —
                           
                           
                              Оборудване за работа с баркодове (четец и принтер на етикети с баркод)
                           
                        
            УСЛУГИ ЗА ПОДКРЕПА, КОИТО СЕ ПРЕДОСТАВЯТ ОТ ОПЕРАТОРА НА СКЛАДОВАТА БАЗА
      
                  —
               
               
                  Възлагане на поръчки
                  Операторът на складовата база ще се снабдява с оборудване за стратегическите запаси от свое име и като използва собствените си правила за възлагане на поръчки.
               
            
                  —
               
               
                  Съхранение, регистриране и означаване с бар кодове на стратегическите запаси
               
            
                  —
               
               
                  Спедиция
                  Операторът на склада ще подготвя съхраняваното оборудване за превоз.
                  Операторът на складовата база ще отговаря за осъществяването/възлагането на превоза на оборудването, както следва:
                  
                              —
                           
                           
                              от централната складова база до мисията по линия на ОПСО
                           
                        
                              —
                           
                           
                              от мисията по линия на ОПСО до централната складова база
                           
                        
                              —
                           
                           
                              между мисиите на ОПСО
                           
                        
                              —
                           
                           
                              от и до доставчиците
                           
                        
            
                  —
               
               
                  Система за планиране на ресурсите (ERP система)
                  Операторът на складовата база ще осигури ERP система с подходящи резервни системи, така че да се гарантира непрекъснатост на свързаните дейности/процеси, както и поддръжката на ERP системата. Операторът на складовата база ще осигурява услугите, свързани с конфигурирането, адаптирането и актуализирането на ERP системата. Операторът на складовата база ще отговаря и за всички лицензи, необходими за използването на ERP системата.
               
            
                  —
               
               
                  Техническа поддръжка и ремонт на ново и използвано оборудване
                  Операторът на складовата база ще осигурява техническата поддръжка и ще извършва оперативните изпитвания както на използваното, така и на новото оборудване, съхранявано в складовата база. Операторът на складовата база ще осигурява и ремонта на използвано оборудване, ако получи указания за това от възлагащия орган.
               
            
                  —
               
               
                  Преоборудване на бронирани превозни средства
                  От оператора на складовата база се очаква да осигурява обслужване, преоборудване, осигуряване на сертифицирането и подновяване на сертифицирането за бронирани превозни средства, ако възлагащият орган му възложи подобни задачи.
               
            
                  —
               
               
                  Третиране на отпадъци
                  Операторът на складовата база ще предоставя услуги, свързани с обезвреждането на опасни материали (hazmat), например батерии, автомобилни смазочни материали, боеприпаси, бронирани превозни средства и радиооборудване и т.н., които по различни причини (сигурност, опазване на околната среда и др.) не могат да бъдат осигурени на място от мисията. Операторът на складовата база ще осигурява обезвреждането на оборудване от стратегическите запаси, чийто ремонт е икономически неизгоден.
               
            
                  —
               
               
                  Лекарствени продукти и медицински консумативи
                  Операторът на складовата база ще осигурява доставките на лекарствени продукти и медицински консумативи непосредствено от доставчика до упълномощения медицински персонал на съответната мисия по линия на ОПСО.